Goccius de sant’Antiogu martiri sulcitanu
(Cantati ad Ulassai in occasione delle celebrazioni dedicate al santo la 2° domenica dopo Pasqua)

1)
De sa Cresia santa onori
Terrori de su paganu

Rit. Sant'Antiogu sulcitanu
      Siais nostu intercessori.

2)
Cumpareis in s'Orienti
De mamma illustri e cristiana
Chi a fronti de s'ira pagana
O s'educat santamenti
Commenti e soli lucenti
Diffundeis su risplendori. 

Rit. Sant'Antiogu sulcitanu
      Siais nostu intercessori.

3)
Stupendi cun is meginas
Prodigius manifestais
Provincias illuminais
Cun sa celesti dottrina
Ammelessendu ruina
A su gentilicu errori. 

Rit. Sant'Antiogu sulcitanu
      Siais nostu intercessori.

4)
Po is medas chi anti abbrassau
Sa cristiana religioni,
Crudeli persecuzioni
Contra issus hat decretau
E cumandat chi arrestau
Bengais de s'Imperadori. 

Rit. Sant'Antiogu sulcitanu
      Siais nostu intercessori.

5)
Biendisiri mera forti
E in sa fidi costanti
Preparat su dominanti
Durus trumentus e morti
Però non tenit sa sorti
De bessiri bincidori. 

Rit. Sant'Antiogu sulcitanu
      Siais nostu intercessori.

6)
De ardenti pigi e resina
De su pardu, urzu e leoni
Bessis senza lesioni
Po Provvidenza divina
Su fogu e rabbia ferina
Perdinti in beni s'ardori.

Rit. Sant'Antiogu sulcitanu
      Siais nostu intercessori.

7)
Po offriri incensus impurus
A su templi de is paganus
Si portant, ma non segurus
Sunti dogi idolus vanus,
Chi cun medium soberanus
Distruggeis plenus de errori. 

Rit. Sant'Antiogu sulcitanu
      Siais nostu intercessori.

8)
Adrianu terrorizzau
De tantis bodtus portentus,
Cambiat luegus penzamentus
E os'imbiat disterrau
Sulcis est fortunau
De os si tenie habitadori.

Rit. Sant'Antiogu sulcitanu
      Siais nostu intercessori.

9)
Una grutta os seis pigau
Inni po habitazioni
E sa vera conversioni
De su populu heis circau
Po chini su Gelu imbiau
Os hiat po predicadori.

Rit. Sant'Antiogu sulcitanu
      Siais nostu intercessori.

10)
De sa cura cumenzais
De is corpus mali sanus
Saludi a cuscus paganus
Miraculosa alcanzais
Pustis du illuminas
In sa fidi de su creatori.

Rit. Sant'Antiogu sulcitanu
      Siais nostu intercessori.

11)
Ma s'iniquiu Presidenti
De Casteddu relazioni
Tenit de sa religioni
Ch’imparais a sa genti,
E bolit chi prontamente
S’arrestinti cun furori.

Rit. Sant'Antiogu sulcitanu
      Siais nostu intercessori.

12)
Candu sa turba insolenti
In sa grutta bieis intrada
Si poneis a pregai
A Deus onnipotenti;
Grazia po sa sarda genti
Dimandendu cun fervori.

Rit. Sant'Antiogu sulcitanu
      Siais nostu intercessori.

13)
In s’istanti os hat zerriau
Una boxi de su Gelu,
E sa turba cun reselu
Os incontrat ispirau
Cun prantu os hat abbrazzau
Cambiendi s’ira in amori.

Rit. Sant'Antiogu sulcitanu
      Siais nostu intercessori.

14)
Cun miraculu plausibili
Heis sa vida accabau
Hendu a Cristu guadangiau
Cussa quadriglia terribili
Chi cun furia tant’orribili
Mandat su Governadori.

Rit. Sant'Antiogu sulcitanu
      Siais nostu intercessori.

15)
O Martiri sulcitanu
Tanti onorau in sa terra
Postus in s’ultima gherra
Non s’invocheus invanu
Ma de Deus soberanu
Impetreis su favori.

Rit. Sant'Antiogu sulcitanu
      Siais nostu intercessori.